Espora

Biologian espora (antzinako grezieraz: σπορά, spora, "hazia") oso ugalgorputz txikia da, zelulabakarra gehienetan (zelulanitza onddo batzuetan), garatzen denean zuzenki beste banako bat eratzeko ahalmena duenaEuskalterm Euskara.euskadi.net. Onddo, landare, alga eta protozoo batzuetan eratzen dira.

Horrezaz gain, zelula begetatibo batek, bere paretak lodituz, egoera ez-egokietan eratzen duen gorputz iraunkorrari ere espora deitzen zaio. Endosporak, muturreko baldintzen aurrean (tenperatura, ur eta elikagairik eza, erradazioak...), hainbat bakteriok sortzen dituzten zelula erresistenteak dira.

 Espora motak 
 Espora haploidea: zelula ama baten meiosiaz eratzen den espora, bere nukleoan kromosomak bikoiztu gabe dauzka eta zuzenki gametofito haploidea eratzeko ahalmena du.
 Espora meiotikoa: zelula ama baten meiosiaz eratzen den espora haploidea.
 Diktiospora edo horma-formako espora:zeharkako eta luzetarako trenkadak dituen espora trenkatua.
 Espora apaindua: azalean apaingarriak dituen espora.
 Hipnospora edo espora iraunkorra: zelula begetatibo batek, egoera ez-egoki baten aurrean, bere paretak lodituz, eratzen duen egitura iraunkorra.
 Teleutospora edo negu-espora: onddo uredinaleetan, udazkenean eratzen den kolore iluneko espora. Benetako klamidospora da eta negua igaro ondoren, ostalariaren hostoetan erne beharrean, lurrean ernetzen da.
 Uredospora edo uda-espora: herdoil-onddoetan (Uredinaleetan), udan eratzen den espora-mota. Esporen multzoa herdoil-kolorekoa da.

 Erreferentziak 

 Kanpo estekak 

Kategoria:Onddoen morfologia eta anatomia
Kategoria:Landare morfologia